Lewenslank vir man wat sy vrou vermoor(Argieffoto: Nico Strydom) George Motsamai Ntlheng (48) is Vrydag in die Rustenburgse streekhof lewenslange tronkstraf opgelê vir die moord op sy vervreemde vrou en ŉ bykomende 15 jaar vir die moord op haar vriend. Ntlheng het op 4 Maart 2019 sy vervreemde vrou, Boitumelo Daphney Molabatsi (36) agtervolg. Sy was nie daarvan bewus nie en het na ŉ vriend se huis in Sunrise Park gery. “Terwyl die vrou in die huis vir haar vriend gewag het, het Ntlheng binnegekom en haar met ŉ mes aangeval. Hy het haar ŉ paar keer gesteek en sy het noodlottige wonde opgedoen,” sê sers. Ofentse Mokgadi, woordvoerder van die polisie, gesê. “Ntlheng het daarna na die huis van sy vrou se kêrel, Emelda Matsho (38), gery. Matsho wou vlug, maar Ntlheng het hom ook met ŉ mes doodgesteek.” Die Boitekong-polisie is in kennis gestel en Ntlheng is dieselfde aand nog in hegtenis geneem. Ao. Richard Mfaladi van Boitekong-speurders was die ondersoekbeampte en hy het verskeie kere die aansoek om borgtog suksesvol teengestaan.